Rostislav Olesz

Rostislav Olesz (s. 10. lokakuuta 1985 Bílovec, Tšekkoslovakia) on tšekkiläinen jääkiekkoilija ja olympiamitalisti, joka pelaa kaudella 2023–2024 Tšekin kolmannella sarjatasolla HK Nový Jičínin joukkueessa. Hän on kahden suunnan hyökkääjä, pelipaikaltaan laitahyökkääjä.

Ura
Olesz pelasi ensimmäiset Extraliigan ottelunsa jo 15-vuotiaana kaudella 2000–2001, jolloin hän pelasi kolme ottelua antaen niissä yhden syöttöpisteen. Ensimmäinen täysi kausi Oleszille oli 2002–2003, jolloin hän teki 40 ottelussa tehot 6+3=9. Olesz haki myös muutaman ottelun pelituntumaa Tšekin toiseksi korkeimmalta sarjatasolta, 1. Národní Hokejová Ligasta. Kausi 2003–2004 jäi hänellä 35 ottelun, kun hän loukaantui saatuaan mailasta päähänsä. Kesän 2004 varaustilaisuudessa Florida Panthers varasi hänet NHL:ään. Kaudeksi 2004–2005 Olesz siirtyi HC Sparta Prahan riveihin.

Kaudeksi 2005–2006 Olesz siirtyi Florida Panthersiin. Hän pelasi tulokaskautensa kokonaan ylhäällä ja teki 59 ottelussa tehot 8+13=21. Seuraavalla kaudella Olesz teki yhden kauden piste-ennätyksensä tehoilla 11+19=30. Hän kuitenkin pelasi kauden aikana myös neljä ottelua AHL-joukkue Rochester Americansissa, muttei ole sittemmin saanut enää farmikomennuksia. Oleszin kautta 2007–2008 pilasi rannevamma, jonka takia hän pystyi pelaamaan vain 56 ottelua. Kesäkuussa 2008 Olesz teki pitkän kuuden vuoden mittaisen jatkosopimuksen Panthersin kanssa. Sopimus tuo hänelle 3,125 miljoonaa dollaria kaudessa. Olesz pelasi kuitenkin vain 37 ottelua loukkaantumisen takia kaudella 2008–2009.

Yhteensä Olesz pelasi Panthersissa kuusi kautta ja 349 runkosarjaottelua. Kauden 2010–2011 jälkeen hän siirtyi Chicago Blackhawksiin vaihdossa Brian Campbelliin.

Maajoukkue

Olesz edusti Tšekkiä Torinon olympiakisoissa vuonna 2006 ja hän voitti pronssia. Tulokaskauttaan Panthersissa pelannut 20-vuotias Olesz oli Tšekin joukkueen nuorin pelaaja. Olesz pelasi myös MM-kilpailuissa vuosina 2007 ja 2009, muttei hän voittanut mitaleita. Hän debytoi A-maajoukkueessa Euro Hockey Tour -tasolla jo 17-vuotiaana kaudella 2002–2003.

Vuosina 2004 ja 2005 Olesz pelasi alle 20-vuotiaiden MM-kilpailuissa. Hän voitti pronssia vuonna 2005 ja jakoi seitsemällä osumallaan turnauksen maalipörssin voiton Kanadan Jeff Carterin ja Venäjän Aleksandr Ovetškinin kanssa. Olesz oli myös Tšekin paras pistemies. Vuoden 2004 MM-kilpailut päättyivät Oleszilla aivotärähdykseen kuuden ottelun jälkeen, kun Kanadan Dion Phaneuf taklasi häntä rajusti. Hän pelasi myös alle 18-vuotiaiden MM-kilpailuissa vuonna 2003.
Tilastot
 2000–2001  HC Vítkovice  ČEL  3  0  1  1  0  –  –  –  –  – 2001–2002  HC Vítkovice  ČEL  11  1  2  3  0  –  –  –  –  – 2002–2003  HC Slezan Opava  Tšekki I  1  0  0  0  0  –  –  –  –  –   Dukla Jihlava  Tšekki I  2  1  0  1  0  1  0  0  0  0   HC Vítkovice  ČEL  40  6  3  9  41  5  0  0  0  2 2003–2004  HC Vítkovice  ČEL  35  1  11  12  10  6  2  1  3  4  JMM  6  3  2  5  6  2004–2005  HC Sparta Praha  ČEL  47  6  7  13  12  5  0  2  2  0  JMM  7  7  3  10  12  2005–2006  Florida Panthers  NHL  59  8  13  21  24  –  –  –  –  –  OK  8  0  0  0  2  2006–2007  Rochester Americans  AHL  4  1  2  3  4  –  –  –  –  –  MM  7  2  3  5  4   Florida Panthers  NHL  75  11  19  30  28  –  –  –  –  – 2007–2008  Florida Panthers  NHL  56  14  12  26  16  –  –  –  –  –  2008–2009  Florida Panthers  NHL  37  4  5  9  8  –  –  –  –  –  MM  7  0  1  1  2 2009–2010  Florida Panthers  NHL  78  14  15  29  28  –  –  –  –  – 2010–2011  Florida Panthers  NHL  44  6  11  17  8  –  –  –  –  – 2011–2012  Chicago Blackhawks  NHL  7  0  0  0  6  –  –  –  –  –   Rockford IceHogs  AHL  47  17  23  40  30  –  –  –  –  – 2012–2013  Rockford IceHogs  AHL  14  7  12  19  4  –  –  –  –  – 2013–2014  New Jersey Devils  NHL  10  0  2  2  0  –  –  –  –  –   Albany Devils  AHL  5  1  3  4  4  –  –  –  –  –   SC Bern  NLA  23  7  4  11  12  –  –  –  –  – 2014–2015  HC Vítkovice  ČEL  39  12  10  22  32  4  0  2  2  18 2015–2016  HC Vítkovice  ČEL  34  17  12  29  18  –  –  –  –  –   SCL Tigers  NLA  15  4  4  8  2  –  –  –  –  – 2016–2017  HC Vítkovice  ČEL  41  8  12  20  28  5  0  1  1  4 2017–2018  HC Vítkovice  ČEL  52  16  14  30  44  4  0  0  0  6 2018–2019  HC Vítkovice  ČEL  31  10  9  19  28  8  0  1  1  2 2019–2020  HC Olomouc  ČEL  52  8  11  19  10  2  1  0  1  2 2020–2021  HC Olomouc  ČEL  46  6  9  15  14  7  3  0  3  2 2021–2022  HC Olomouc  ČEL  36  4  8  12  20  1  0  0  0  0 2022–2023  HC Olomouc  ČEL  38  4  10  14  37  1  0  0  0  0 14 kautta  yhteensä  ČEL  505  99  119  218  294  41  3  7  10  38 8 kautta  yhteensä  NHL  365  57  77  134  118  –  –  –  –  – 4 kautta  yhteensä  AHL  73  26  41  44  118  –  –  –  –  – 2 kautta  yhteensä  NLA  38  11  8  19  14  –  –  –  –  –

Lähteet

Viitteet

Luokka:Tšekkiläiset jääkiekkoilijat
Luokka:Tšekkiläiset olympiamitalistit
Luokka:Florida Panthersin varaamat pelaajat
Luokka:Vuonna 1985 syntyneet
Luokka:Elävät henkilöt